**KÚPNA ZMLUVA č. ...**

uzavretá podľa ust.§ 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“ alebo aj „ZVO“)

 (ďalej iba „zmluva“)

**Článok 1.**

**Zmluvné strany**

**KUPUJÚCI:** Stredná odborná škola služieb a lesníctva

Sídlo: Kolpašská 1586/9, 969 56 Banská Štiavnica

Štatutárny orgán: PhDr. Viera Gregáňová, riaditeľka školy

Právna forma: rozpočtová organizácia zriadená Banskobystrickým samosprávnym krajom

IČO: 42317673

DIČ: 2024134453

Bankové spojenie: Štátna pokladnica

Číslo účtu: SK27 8180 0000 0070 0068 0976

Telefón/ fax: +421 911 240 901

Email: sekretar@sosbs.sk

Oprávnený rokovať

v technických

(realizačných)

veciach zmluvy: Miroslav Osvald, majster Strednej odbornej školy služieb a lesníctva

Telefón: +421 911 240 901

e-mail: sekretar@sosbs.sk

 *(ďalej iba* ***„kupujúci“*** *na strane jednej)*

**a**

**PREDÁVAJÚCI:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnený konať

vo veciach zmluvy:

*(ďalej len* ***„predávajúci“*** *na strane druhej, spolu s kupujúcim ďalej len „****zmluvná strana****“ alebo „****zmluvné strany****“)*

**Článok 1**

**Úvodné ustanovenia**

1. Východiskovým podkladom na uzatvorenie tejto kúpnej zmluvy č. ................. na dodanie tovaru (ďalej v texte tiež ako „zmluva“) je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky „**Dodanie nábytku pre Strednú odbornú školu služieb a lesníctva Banská Štiavnica – Dielenský nábytok Innolab**“, ktoré bolo vyhlásené výzvou na predkladanie ponúk v rámci dynamického nákupného systému zriadeného v zmysle ust. § 58 až § 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „ZVO“).
2. Predmet zmluvy je predmetom projektu z európskych štrukturálnych a investičných fondov „*SOŠ služieb a lesníctva Banská Štiavnica - moderná vzdelávacia infraštruktúra pre lesníctvo 21. storočia*“, s kódom ITMS: 302071CCN3, realizovaného na základe zmluvy o poskytnutí nenávratného finančného príspevku, číslo zmluvy: IROP-Z-302071CCN3-75-90.
3. Predávajúci vyhlasuje, že je spoločnosťou odborne spôsobilou na dodanie/poskytnutie predmetu tejto Zmluvy. Právna subjektivita predávajúceho je preukázaná výpisom z Obchodného registra.

**Článok 2**

**Predmet zmluvy**

1. Predmetom tejto zmluvy je záväzok predávajúceho podľa podmienok bližšie dojednaných v tejto zmluve dodať kupujúcemu tovar - interiérový dielenský nábytok pre pracovisko Innolab, špecifikovaný v Prílohe č. 1 tejto zmluvy (ďalej len ako „**tovar**“), do lehoty uvedenej v čl. 3 tejto zmluvy, za čo sa kupujúci zaväzuje zaplatiť predávajúcemu v tejto zmluve dojednanú kúpnu cenu vo výške podľa čl. 4 tejto zmluvy.

2.Dodaný tovar musí byť zdravotne nezávadný a musí vyhovovať európskym a slovenským technickým normám pre daný typ tovaru.

3.Súčasťou predmetu zmluvy podľa bodu 1 tohto článku zmluvy je:

a) dodanie tovaru a jeho montáž na mieste plnenia,

b) certifikáty zariadenia, platné v krajinách EÚ (vyhlásenie o zhode), návod na opravy a údržbu, v slovenskom jazyku alebo v českom jazyku.

**Článok 3**

**Čas plnenia**

1.Predávajúci je povinný dodať tovar do miesta plnenia do **100 dní odo dňa zaslania záväznej objednávky kupujúceho predávajúcemu**.

2.Predávajúci sa zaväzuje dodať tovar kupujúcemu v lehote určenej v bode 1. tohto článku na miesto určené v článku 5. bod 1. tejto zmluvy a to v množstve, kvalite a podľa špecifikácie predmetu kúpy uvedenej v Prílohe č. 1 tejto zmluvy a na základe záväznej objednávky.

3. Termín dodania uvedený v bode 1. tohto článku je možné meniť len po vzájomnej písomnej dohode obidvoch zmluvných strán.

**Článok 4**

**Kúpna cena tovaru**

1. Kúpna cena predmetu kúpy (tovaru) bola stanovená na základe výsledku verejného obstarávania v súlade so zákonom NR SR č. 18/1996 Zb. o cenách v znení neskorších predpisov a s jeho vykonávacou vyhláškou Ministerstva financií Slovenskej republiky č. 87/1996 Z. z. v znení neskorších predpisov, v celkovej výške:

............... Eur bez DPH

............... Eur DPH

............... Eur s DPH /slovom: ................................................./, za plnenie predmetu tejto zmluvy.

Uvedená kúpna cena je cenou maximálnou a konečnou za dodanie tovaru podľa tejto zmluvy, a je uvedená v Prílohe č. 2 zmluvy – Cenová tabuľka. Súčasťou kúpnej ceny sú akékoľvek prípadné náklady predávajúceho spojené so zabezpečením a dodaním tovaru – a to najmä, nie však výlučne: colné a daňové poplatky, zabezpečenie služieb spojených s dodávkou tovaru, náklady na dopravu a montáž tovaru a náklady na poistenie tovaru.

2. Akákoľvek prípadná zmena kúpnej ceny je možná len na základe písomného dodatku k tejto zmluvy, podpísaného oboma zmluvnými stranami, a to výlučne za predpokladu, že uzavretie takého prípadného dodatku nebude v rozpore so zákonom o verejnom obstarávaní a ostatnými aplikovateľnými právnymi predpismi.

3.Predmet zákazky bude spolufinancovaný:

1. z nenávratného finančného príspevku poskytovanom zo zdrojov Európskeho fondu regionálneho rozvoja, Integrovaný regionálny operačný program (IROP), Prioritná os: 7 – REACT-EÚ, Investičná priorita: 7.1 – Podpora nápravy dôsledkov krízy v kontexte pandémie COVID-19 a príprava zelenej, digitálnej a odolnej obnovy hospodárstva, Špecifický cieľ: 7.5 - Zvýšenie počtu žiakov stredných odborných škôl na praktickom vyučovaní v Banskobystrickom kraji, kód výzvy IROP-PO7-SC75-2022-90, kód projektu v ITMS2014+: 302071CCN3 a
2. z vlastných prostriedkov verejného obstarávateľa (prostriedkov Banskobystrického samosprávneho kraja ako zriaďovateľa verejného obstarávateľa).

4. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda kúpna cena je úplná, maximálna a záväzná, že v kúpnej cene sú predávajúcim zahrnuté všetky do úvahy prichádzajúce náklady predávajúceho vynaložené pri dodaní tovaru odo dňa podpisu zmluvy až do doby odovzdania tovaru ako celku kupujúcemu.

5. Zmluvné strany sa dohodli, že pre prípad vzniku sporu sa má za to, že predávajúci získal od kupujúceho všetky informácie a v ponúknutej kúpnej cene ich zohľadnil. Predávajúci sa nemôže dovolávať zvýšenia kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.

**Článok 5**

**Miesto a spôsob plnenia**

1. Miesto plnenia: **Stredná odborná škola služieb a lesníctva, Kolpašská 1586/9, 969 56 Banská Štiavnica.**

2.Predávajúci je povinný dodať tovar do miesta plnenia podľa bodu 1. tohto článku v množstvách uvedených v špecifikácii predmetu kúpy – Prílohe č. 1 tejto zmluvy a v termíne podľa čl. 3 bod 1. tejto zmluvy.

3.Prevzatie tovaru v mieste plnenia  bude potvrdené zástupcom kupujúceho na dodacom liste a preberacom protokole, špecifikovanom v bode 5. tohto článku zmluvy.

4. Zástupcom kupujúceho na prevzatie predmetu zmluvy je: **PhDr. Viera Gregáňová,** riaditeľka školy.

5. Kupujúci je povinný pri dodaní tovaru tento prezrieť a skontrolovať jeho druh, množstvo a dohodnutú technickú špecifikáciu. Po prezretí tovaru časti pripraví predávajúci protokol o odovzdaní a prevzatí tovaru (ďalej ako „**Preberací protokol**“). Povinnými obsahovými náležitosťami Preberacieho protokolu sú:

- údaje o predávajúcom a kupujúcom;

- názov zákazky, číslo Zmluvy;

- špecifikácia tovaru (druhu, množstvo, výrobné čísla a pod.), ktorý je predmetom odovzdávania a preberania podľa daného protokolu;

- špecifikácia dokladov odovzdávaných spolu s tovarom (záručné listy, návody, technická dokumentácia a pod);

- cena za tovar, ktorý je predmetom odovzdávania a preberania podľa daného protokolu;

- vyhlásenie kupujúceho, či tovar preberá alebo nepreberá;

- zoznam chýb/vád, nedostatkov a nedorobkov vytknutých kupujúcim k dodávanému tovaru, vrátane prípadného stanoviska predávajúceho k nim.

6. Pokiaľ bude tovar (alebo niektorá jeho časť) vykazovať drobné chyby/vady, nedostatky alebo nedorobky, ktoré nebránia jeho riadnemu užívaniu, kupujúci má právo rozhodnúť, či tento tovar (alebo jeho časť) prevezme alebo neprevezme. Ak tovar (alebo jeho časť) prevezme, v protokole určí lehotu na odstránenie takýchto vád alebo nedorobkov. O tom, či má tovar vady alebo nedorobky a aký majú vplyv na jeho užívanie, rozhoduje výlučne kupujúci.

7. Kupujúci je oprávnený neprevziať tovar (alebo jeho časť), ktorý nie je dodaný riadne alebo včas podľa podmienok určených v tejto zmluve. V tejto súvislosti si kupujúci vyhradzuje právo predovšetkým odmietnuť prevziať tovar, ktorý svojimi vlastnosťami, resp. kvalitou, funkčnosťou či špecifikáciou nezodpovedá tovaru, ktorého kvalita a technické parametre sú vymienené touto zmluvou. V takom prípade kupujúci nie je v omeškaní s povinnosťou prevziať tovar (alebo jeho časť).

5. Riadnym prevzatím tovaru, tzn. okamihom podpisu oprávnenej osoby konajúcej za kupujúceho na Preberacom protokole, prechádza na kupujúceho vlastnícke právo k tovaru, ako aj nebezpečenstvo vzniku škody na tomto tovare. Za poškodenie, stratu alebo zničenie tovaru zodpovedá predávajúci až do času jeho riadneho odovzdania kupujúcemu.

**Článok 6**

**Zodpovednosť za vady a záruka za akosť**

1. Predávajúci zodpovedá za vady, ktoré má tovar alebo ktorákoľvek jeho časť v čase jeho riadneho odovzdania kupujúcemu a za vady zistené po prebratí kupujúcim v záručnej dobe. Predávajúci zodpovedá taktiež za akúkoľvek vadu, ktorá vznikne po prechode nebezpečenstva škody na tovare v zmysle tejto zmluvy, ak vada vznikla porušením niektorej z povinností predávajúceho v zmysle tejto zmluvy.
2. Pre nároky kupujúceho z vád tovaru platia ustanovenia § 436 až 441 Obchodného zákonníka.
3. Predávajúci poskytuje kupujúcemu záruku za akosť tovaru, a to na každý tovar uvedený v prílohe č. 1 tejto zmluvy jednotlivo.
4. Zmluvné strany sa dohodli, že v prípade odstránenia vady opravou tovaru, dodaním chýbajúceho tovaru, alebo dodaním náhradného tovaru za vadný tovar počas záručnej doby má predávajúci povinnosť bezplatne odstrániť vadu tovaru v lehote, ktorá bude písomne dohodnutá medzi zmluvnými stranami; inak najneskôr do 7 dní odo dňa uplatnenia nárokov z vád tovaru zo strany kupujúceho (reklamácie).
5. Predávajúci poskytuje na tovar záruku za akosť v trvaní minimálne 24mesiacov odo dňa dodania tovaru kupujúcemu (t.j. odo dňa podpisu kupujúceho na Preberacom protokole). V prípade ak výrobca poskytuje na tovar dlhšiu záručnú dobu, záručná doba podľa predchádzajúcej vety sa predlžuje na dĺžku doby trvania záručnej doby poskytovanej výrobcom tovaru.

**Článok 7**

**Platobné podmienky**

1. Úhrada kúpnej ceny bude realizovaná bezhotovostným platobným stykom na základe vystavenej faktúry. Podkladom pre úhradu kúpnej ceny bude jedna faktúra vystavená predávajúcim až po riadnom prevzatí tovaru kupujúcim. Na účely fakturácie sa za deň prevzatia tovaru kupujúcim považuje deň podpísania Protokolu o odovzdaní a prevzatí tovaru oprávnenou osobou kupujúceho.

2. Splatnosť faktúry bude **60 dní odo dňa jej doručenia kupujúcemu** ako verejnému obstarávateľovi.

3. Zmluvné strany vzájomne dohodli nasledovné podmienky fakturácie:

a) platba bude kupujúcim vykonaná iba za skutočne dodané množstvo tovaru, odsúhlasené kupujúcim v Preberacom protokole, výlučne bezhotovostne na bankový účet predávajúceho, uvedený v záhlaví tejto zmluvy,

b) neoddeliteľnou súčasťou faktúry je Preberací protokol podľa čl. 5 bod 5 tejto zmluvy.

4. Faktúra spracovaná v súlade s platnou legislatívou (zákonom č. 431/2002 Z. z. o účtovníctve, zákonom č. 222/2004 Z. z. o DPH v platnom znení), musí mať náležitosti daňového dokladu, musí byť vystavená v troch rovnopisoch a musí obsahovať minimálne tieto údaje:

- označenie povinnej a oprávnenej osoby, sídlo, IČO, DIČ, IČ DPH,

- číslo a názov zmluvy,

- číslo faktúry, dátum vyhotovenia faktúry, dátum zdaniteľného plnenia,

- dátum splatnosti faktúry,

- názov a adresu peňažného ústavu a číslo účtu vo formáte IBAN, na ktorý sa má zaslať úhrada,

- označenie predmetu dodávky,

- identifikačné údaje projektu, v rámci ktorého je zákazka realizovaná v rozsahu: názov projektu, kód NFP projektu (uvedené v bode 2 Článku. 1 tejto zmluvy),

- názov položky, mernú jednotku, množstvo, cena bez DPH za kus, cena bez DPH spolu, výška DPH, cena s DPH celkom, suma požadovaná na platbu v EUR, zaokrúhlená na dve desatinné miesta,

- náležitosti pre účely DPH (sadzba DPH, DIČ),

- pečiatku a podpis oprávnenej osoby,

- doklad o odovzdaní predmetu plnenia kupujúcemu (Preberací protokol).

5. V prípade, ak faktúra nebude obsahovať všetky náležitosti vymienené v tejto Zmluve alebo ak prílohu faktúry nebude tvoriť Preberací protokol podľa čl. 5 bod 5 tejto zmluvy, kupujúci je oprávnený vrátiť faktúru predávajúcemu na opravu alebo doplnenie; v takom prípade sa rozumie, že kupujúci nie je v omeškaní s úhradou faktúry. Vo vrátenej faktúre vyznačí kupujúci dôvod jej vrátenia. Nová lehota splatnosti faktúry začne plynúť až po dni doručenia opravenej/doplnenej faktúry kupujúcemu.

**Článok 8**

**Využitie subdodávateľov**

1. Predávajúci predkladá v Prílohe č. 3 k tejto zmluve zoznam všetkých svojich subdodávateľov s uvedením  ich identifikačných údajov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Predávajúci ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto zmluvy schválením zo strany kupujúceho, ktoré sa učiní podpisom nového navrhovaného znenia Zoznamu subdodávateľov vo forme dodatku k zmluve. Kupujúci je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa predávajúci zaväzuje bez výhrad rešpektovať.
4. Povinnosti uvedené v ods. 1 a 2 tohto článku zmluvy nie je predávajúci povinný plniť v prípade subdodávateľov, ktorí mu dodávajú tovary.

**Článok 9**

**Zmluvné pokuty a úrok z omeškania**

1. Zmluvné strany sa dohodli, že v prípade porušenia povinnosti predávajúceho dodať tovar riadne (v požadovanom druhu, množstve, kvalite a s vlastnosťami vymienenými kupujúcim) alebo včas (v lehote podľa Článku 3 zmluvy), má kupujúci právo požadovať od predávajúceho zaplatenie zmluvnej pokuty vo výške 0,5 % z kúpnej ceny bez DPH uvedenej v článku 4 bod 1. tejto zmluvy za každé jednotlivé porušenie povinnosti predávajúceho zvlášť a za každý aj začatý deň omeškania s dodaním tovaru riadne alebo včas.

2. Zmluvné strany sa dohodli, že ak predávajúci neodstráni vady tovaru, alebo nedodá chýbajúci tovar najneskôr v lehote určenej podľa čl. 6 bod 4 tejto zmluvy, má kupujúci právo požadovať od predávajúceho zaplatenie zmluvnej pokuty vo výške 0,5 % z kúpnej ceny bez DPH uvedenej v článku 4 bod 1. tejto zmluvy za každé jednotlivé porušenie povinnosti predávajúceho zvlášť a za každý aj začatý deň omeškania s odstránením vady tovaru alebo omeškania s dodaním chýbajúceho tovaru.

3. Zmluvné strany sa dohodli že v prípade porušenia ktorejkoľvek povinnosti predávajúceho podľa čl. 8 tejto zmluvy, týkajúcich sa subdodávateľov alebo ich zmeny, má kupujúci právo požadovať od predávajúceho zaplatenie zmluvnej pokuty vo výške 5 % z kúpnej ceny bez DPH uvedenej v čl. 4 bod 1 tejto zmluvy, za každé takéto porušenie, a to aj opakovane.

4. Každá zmluvná pokuta podľa tejto zmluvy je splatná v lehote do 7 dní odo dňa doručenia výzvy kupujúceho na zaplatenie zmluvnej pokuty.

5. Zmluvné strany prehlasujú, že považujú dohodnuté výšky zmluvných pokút podľa tejto zmluvy za primerané vzhľadom na charakter a povahu zmluvnou pokutou zabezpečovaných povinnosti.

6. Uplatnením alebo zaplatením zmluvnej pokuty nie je dotknuté právo kupujúceho na odstúpenie od zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty predávajúcim nezbavuje predávajúceho povinnosti dodať tovar alebo plniť si povinnosti podľa ustanovení tejto zmluvy.

**Článok 10**

**Ukončenie zmluvy**

1. Táto zmluva sa uzatvára na dobu splnenia všetkých záväzkov zmluvných strán vyplývajúcich z tejto zmluvy.

2. Zmluva zaniká:

1. riadnym splnením všetkých práv a povinností zmluvných strán, dodaním tovaru podľa týchto zmluvných podmienok v požadovanom druhu, množstve a kvalite v stanovených lehotách;
2. písomnou dohodou zmluvných strán;
3. odstúpením od zmluvy.
4. V prípade podstatného porušenia zmluvných podmienok môže ktorákoľvek zmluvná strana od zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, môže ktorákoľvek zmluvná strana odstúpiť od zmluvy len v prípade, ak je určená dodatočná lehota na splnenie povinnosti/záväzku a druhá zmluvná strana svoju povinnosť/záväzok v tejto lehote nesplní.

4. Zmluva zanikne dňom doručenia písomného odstúpenia od zmluvy druhej zmluvnej strane. Zmluva zaniká s právnymi účinkami ex nunc (od momentu doručenia písomného odstúpenia). Zmluvná strana, ktorej porušenie povinností bolo dôvodom pre odstúpenie od zmluvy je povinná uhradiť druhej zmluvnej strane všetky náklady a oprávnené výdavky a straty jej vzniknuté z dôvodov odstúpenia od zmluvy.

**Článok 11**

**Porušenia zmluvy**

1. Podstatným porušením zmluvy zo strany predávajúceho sa rozumie najmä ak:

1. predávajúci je v omeškaní s riadnym dodaním tovaru viac ako 15 pracovných dní,
2. predávajúci pri plnení predmetu tejto zmluvy konal v rozpore s niektorým s aplikovateľných všeobecne záväzných právnych predpisov,
3. predávajúci stratil oprávnenie na podnikanie vzťahujúce sa k predmetu tejto zmluvy,
4. voči predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči predávajúcemu bol podaný návrh alebo sa vedie exekučné konanie alebo ak predávajúci vstúpil do likvidácie; alebo
5. ktorékoľvek vyhlásenie/prehlásenie/záväzok predávajúceho uvedené v tejto zmluve je nepravdivé ku dňu uzatvorenia zmluvy alebo sa takým stane počas realizácie dodania predmetu zákazky,
6. predávajúci preukázateľne neposkytne súčinnosť kupujúcemu podľa podmienok v zmluve za účelom splnenia predmetu a účelu zmluvy.

2. Podstatným porušením zmluvy zo strany kupujúceho sa rozumie najmä omeškanie kupujúceho so zaplatením kúpnej ceny o viac ako 15 dní, ak kupujúci tovar prevzal v súlade s čl. 5 tejto zmluvy.

**Článok 12**

**Spoločné a záverečné ustanovenia**

1. Pokiaľ v kúpnej zmluve nie je dohodnuté inak, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov. Pri riešení otázok výslovne neupravených touto zmluvou sa zmluvné strany budú riadiť príslušnými ustanoveniami Obchodného zákonníka a ustanoveniami ostatných aplikovateľných všeobecne záväzných právnych predpisov účinných na území Slovenskej republiky. Pre vylúčenie akýchkoľvek pochybností, súčasťou zmluvy nie sú všeobecné obchodné podmienky predávajúceho ani akákoľvek ich časť, a to ani v prípade, ak by tieto predávajúci v procese verejného obstarávania akokoľvek použil, spomenul, alebo sa na ne odvolával. Na účely akejkoľvek interpretácie zmluvy alebo interpretácie ktoréhokoľvek jej ustanovenia alebo otázky či sporu so zmluvou súvisiacich sa preto rozumie, že takéto všeobecné podmienky predávajúceho ani žiadna ich časť nie sú na právny vzťah založený touto zmluvou aplikovateľné

2. Túto zmluvu možno meniť a dopĺňať len očíslovanými písomnými dodatkami podpísanými zmluvnými stranami. Zmluvné strany sa dohodli, že akákoľvek zmena údajov zmluvných strán uvedených v záhlaví zmluvy, ak jej dôsledkom nie je zmena v osobe zmluvnej strany, ako aj akákoľvek zmena kdekoľvek v tejto zmluve uvedených osôb oprávnených rokovať za ktorúkoľvek zo zmluvných strán, alebo adresa elektronickej pošty ktorejkoľvek zo zmluvných strán uvedená kdekoľvek v tejto zmluve, nepodlieha povinnosti uzatvoriť dodatok; takáto zmena sa stane účinnou v deň, v ktorom bolo oznámenie o takejto zmene doručené druhej zmluvnej strane.

3. Predávajúci berie na vedomie, že je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

1. Poskytovateľ NFP a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. orgán zabezpečujúci ochranu finančných záujmov EÚ;
7. osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.

4. Predávajúci je povinný plniť všetky povinnosti podľa zákona o verejnom obstarávaní a iných súvisiacich právnych predpisov (napríklad zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
3. oznamovať kupujúcemu aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
4. zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

5. Zmluva je vyhotovená v 4 rovnopisoch z toho 1 pre predávajúceho a 3 pre kupujúceho.

6. Táto zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni zverejnenia zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

7. Akékoľvek ustanovenie tejto zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.

8. Zmluvné strany sa zaväzujú, že dôverné informácie, s ktorými sa na základe tejto zmluvy oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Predávajúci však berie na vedomie, že zmluva a informácie získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti kupujúceho zverejniť ich alebo poskytnúť v súlade s týmto právnym predpisom; predávajúci berie na vedomie, že kupujúci takéto informácie zverejní a/alebo sprístupní v rozsahu povinností a spôsobom vyplývajúcom zo zákona. Na túto skutočnosť predávajúci zmluvne alebo iným vhodným spôsobom upozorní všetky osoby, na základe dodávok od ktorých, alebo na základe spolupráce s ktorými, bude predávajúci predmet tejto zmluvy realizovať (subdodávateľov).

9. Zmluvné strany sa týmto zaväzujú, že budú dodržiavať povinnosti uložené zmluvným stranám na základe nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa zmluvy budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny. Záväzky podľa tohto odseku zmluvy pretrvajú aj po zániku zmluvy z akéhokoľvek dôvodu.

10. Nedeliteľnou súčasťou tejto zmluvy sú tieto prílohy:

**Príloha č. 1: Špecifikácia predmetu kúpy**

**Príloha č. 2: Cenová tabuľka**

**Príloha č. 3: Zoznam subdodávateľov/Čestné prehlásenie, že dodávateľ nevyužije žiadnych subdodávateľov**.

11. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia. Zmluvné strany vyhlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.

Za predávajúceho Za kupujúceho

V .......................... dňa: V Banskej Štiavnici, dňa:

.........................................................  ..................................................................

 PhDr. Viera Gregáňová

 riaditeľka školy